รัฐบาลไทย-ข่าวทำเนียบรัฐบาล-รองนายกฯ วิษณุ เป็นประธานในพิธีบรรจุอัฐิ พลเอก เปรม ติณสูลานนท์ พร้อมกล่าวสดุดีแสดงความรำลึก และเยี่ยมชมหอประวัติ ณ สวนประวัติศาสตร์ฯ จังหวัดสงขลา
วันศุกร์ที่ 26 สิงหาคม 2565
รองนายกฯ วิษณุ เป็นประธานในพิธีบรรจุอัฐิ พลเอก เปรม ติณสูลานนท์ พร้อมกล่าวสดุดีแสดงความรําลึก และเยี่ยมชมหอประวัติ ณ สวนประวัติศาสตร์ฯ จังหวัดสงขลา
รองนายกฯ วิษณุ เป็นประธานในพิธีบรรจุอัฐิ พลเอก เปรม ติณสูลานนท์ พร้อมกล่าวสดุดีแสดงความรําลึก และเยี่ยมชมหอประวัติ ณ สวนประวัติศาสตร์ฯ จังหวัดสงขลา
วันนี้ (26 สิงหาคม 2565) เวลา 09.30 น. นายวิษณุ เครืองาม รองนายกรัฐมนตรีในฐานะประธานมูลนิธิสวนประวัติศาสตร์ พลเอก เปรม ติณสูลานนท์ เป็นประธานในพิธีบรรจุอัฐิ พลเอก เปรม ติณสูลานนท์ ณ สวนประวัติศาสตร์ พลเอก เปรม ติณสูลานนท์ ตําบลพะวง อําเภอเมืองสงขลา จังหวัดสงขลา โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย ผู้ว่าราชการจังหวัดสงขลา คณะผู้บริหาร ข้าราชการ หน่วยงานภาครัฐ ภาคเอกชน และประชาชนในจังหวัดสงขลา เข้าร่วมพิธี
รองนายกรัฐมนตรี ชมการแสดงมโนราห์ โดย ผศ.ธรรมนิตย์ นิคมรัตน์ ศิลปินแห่งชาติประจําปี 2564 ร่วมกับคณะแพทยศาสตร์ มหาวิทยาลัยสงขลานครินทร์ มหาวิทยาลัยราชภัฏสงขลา และมหาวิทยาลัยทักษิณ สงขลา จากนั้น รองนายกรัฐมนตรี กล่าวคําสดุดี พลเอก เปรม ติณสูลานนท์ อดีตประธานองคมนตรีและรัฐบุรุษ ว่า พลเอก เปรม ติณสูลานนท์ เป็นชาวจังหวัดสงขลา เกิดเมื่อวันที่ 26 สิงหาคม พ.ศ. 2463 สําเร็จการศึกษาเบื้องต้นจากโรงเรียนมหาวชิราวุธ สงขลา ต่อมาได้ย้ายไปศึกษาที่โรงเรียนสวนกุหลาบวิทยาลัย ได้เข้าศึกษาต่อที่โรงเรียนเทคนิคทหารบกและเข้ารับราชการทหารจนได้เป็นผู้บัญชาการทหารบก ต่อมาได้ดํารงตําแหน่งนายกรัฐมนตรีรวมสามสมัย ได้รับพระบรมราชโองการโปรดเกล้าฯ แต่งตั้งเป็นประธานองคมนตรีและรัฐบุรุษและผู้สําเร็จราชการแทนพระองค์ จนถึงแก่อสัญกรรมเมื่อวันที่ 26 พฤษภาคม พ.ศ. 2562 สิริรวมอายุ 99 ปี และหากมีชีวิตจนถึงวันนี้ซึ่งตรงกับวันคล้ายวันเกิดก็จะมีอายุ 102 ปี
นอกจากนี้ ได้กล่าวรําลึกถึงคุณูปการของพลเอก เปรม ติณสูลานนท์ อดีตประธานองคมนตรีและรัฐบุรุษ ในการบริหารราชการแผ่นดิน และการเป็นแบบอย่างที่ดีแก่สังคม ทั้งในด้านระดับประเทศและระดับจังหวัดบ้านเกิด โดยในระดับประเทศ ได้มีผลงานทั้งด้านการเทิดทูนสถาบันพระมหากษัตริย์ เช่น ได้ส่งเสริมโครงการอันเนื่องมาจากพระราชดําริ จัดตั้งสํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ “กปร.” ด้านเศรษฐกิจ ได้ริเริ่มให้มีโครงการที่สําคัญในการพัฒนาเศรษฐกิจ เช่น โครงการพัฒนาพื้นที่บริเวณชายฝั่งทะเลตะวันออก (Eastern Seaboard Development Program: ESB) ด้านสันติภาพ การทหาร และความมั่นคง เช่น สนับสนุนการสร้างสันติภาพในภูมิภาคเอเชียตะวันออกเฉียงใต้ การกําหนดนโยบายการต่อสู้เพื่อเอาชนะคอมมิวนิสต์ (การเมืองนําการทหาร) เป็นผลให้พรรคคอมมิวนิสต์แห่งประเทศไทยอ่อนกําลังลงและสลายตัวไปในที่สุด จนมีผู้กลับมาร่วมพัฒนาชาติไทยและเป็นบุคลากรคุณภาพของสังคมจนบัดนี้ ด้านการส่งเสริมการศึกษา การกีฬา และวัฒนธรรม เช่น กําหนดให้มีชุดพระราชทาน (เสื้อไทย) เป็นชุดประจําชาติ จัดสร้างพุทธมณฑลและพระพุทธรูปประธานพุทธมณฑล การก่อสร้างอาคารอนุสรณ์วีรชนแห่งชาติ (อนุสรณ์สถานแห่งชาติ)
รวมทั้งยังได้ริเริ่มแผนงานโครงการและกิจกรรมสําคัญในการพัฒนาจังหวัดสงขลาเพื่อเป็นการตอบแทนบุญคุณแผ่นดินถิ่นกําเนิด อาทิ การดําเนินการจัดสร้างพระบรมราชานุสาวรีย์ พระบาทสมเด็จพระมงกุฎเกล้าเจ้าอยู่หัว ประดิษฐานไว้ ณ โรงเรียนมหาวชิราวุธ เพื่อเป็นที่เคารพสักการะของลูกเสือ และพสกนิกร ดําริให้มูลนิธิรักเมืองไทยรับโรงเรียนในพื้นที่จังหวัดสงขลาไว้ในอุปถัมภ์ จํานวน 9 แห่ง บริจาคทุนทรัพย์ส่วนตัวสนับสนุนการจัดตั้งมูลนิธิ พลเอก เปรม ติณสูลานนท์ ปัจจุบันมีมูลนิธิแยกออกไป รวม 25 แห่ง นําดอกผลจากกองทุนและเงินบริจาคสมทบมอบเป็นทุนการศึกษา แก่นักเรียน นิสิต นักศึกษา ที่มีความประพฤติดี ตั้งใจเรียน และขาดแคลนทุนทรัพย์ จัดสร้างศูนย์เรียนรู้ตํานานสมเด็จพระราชมุณีสามีรามคุณูปมาจารย์ (หลวงพ่อทวดเหยียบน้ําทะเลจืด) สงขลา จุดประกายวิสัยทัศน์สงขลา 2555 ภายใต้ยุทธศาสตร์ “เรารักสงขลา” มุ่งแสวงหาแนวทางการพัฒนาจังหวัดระยะยาว 15 ปี อย่างเป็นระบบ ให้จัดสร้างศูนย์ผ่าตัดหัวใจ 99 ปี รัฐบุรุษ พลเอก เปรม ติณสูลานนท์ไว้ในโรงพยาบาลสงขลานครินทร์ โครงการสะพานติณสูลานนท์ โครงการท่าเรือน้ําลึก โครงการพัฒนาตําบลปากรอ อําเภอสิงหนคร เป็นพื้นที่นําร่องในการแก้ปัญหาความยากจนของจังหวัดสงขลา เป็นต้น
ทั้งนี้ เพื่อตระหนักในคุณงามความดีและความซื่อสัตย์ สุจริต ของ พลเอก เปรม ติณสูลานนท์ อดีตประธานองคมนตรีและรัฐบุรุษ ที่ได้สร้างสรรค์ไว้ในแผ่นดินควรแก่การจารึกเกียรติประวัติไว้ให้อนุชนได้ศึกษาเรียนรู้ นํามาเป็นแบบอย่างในการประพฤติปฏิบัติ และรําลึกถึงความรัก ความเมตตากรุณา ที่มีต่อเด็ก เยาวชน และประชาชนคนไทยทุกหมู่เหล่า โดยเฉพาะอย่างยิ่งคุณูปการต่อแผ่นดินและภูมิลําเนาบ้านเกิด อีกทั้งเพื่อเป็นการเชิดชูเกียรติ พลเอก เปรม ติณสูลานนท์ อดีตประธานองคมนตรีและรัฐบุรุษ ซึ่งถึงแก่อสัญกรรม เมื่อวันที่ 26 พฤษภาคม 2562 จังหวัดสงขลาจึงได้กําหนดให้วันที่ 26 พฤษภาคม ของทุกปี อันตรงกับวันคล้ายวันถึงแก่อสัญกรรมของท่านเป็น “วันเกิดมาต้องตอบแทนบุญคุณแผ่นดิน” มุ่งหมายให้ประชาชนทุกหมู่เหล่าในจังหวัดสงขลายึดเป็นวาระสําคัญในการรวม ร่วมใจกันพัฒนาจังหวัด เพื่อเป็นการสืบสานปณิธาน “เกิดมาต้องตอบแทนบุญคุณแผ่นดิน”
เสร็จแล้ว รองนายกรัฐมนตรี ประกอบพิธีบําเพ็ญกุศลอัฐิ พลเอก เปรม ติณสูลานนท์ อัญเชิญอัฐิบรรจุใต้ฐานอนุสาวรีย์ เพื่อเป็นที่เคารพสักการะและอนุสรณ์รําลึกถึงคุณูปการอันยิ่งใหญ่ของ พลเอก เปรม ติณสูลานนท์ ที่กระทําบําเพ็ญแก่ชาวสวนสองเลและประเทศชาติตลอดไป
โอกาสนี้ รองนายกรัฐมนตรี ได้นําพวงมาลัยของ พลเอก ประยุทธ์ จันทร์โอชา รัฐมนตรีว่าการกระทรวงกลาโหม และภริยา วางบนแท่นบรรจุอัฐิของ พลเอก เปรม ติณสูลานนท์ ด้วย
จากนั้น รองนายกรัฐมนตรี เยี่ยมชมหอประวัติ พลเอก เปรม ติณสูลานนท์ ซึ่งรวบรวมชีวประวัติ ผลงาน และสถานการณ์ต่าง ๆ ในช่วงที่ พลเอก เปรม ติณสูลานนท์ ยังมีชีวิตอยู่ นําเสนอผ่านสื่อเทคโนโลยีที่ทันสมัยเพื่อร่วมรําลึกถึงคุณงามความดี ต้นแบบปูชนียบุคคลที่สําคัญระดับประเทศ ประกอบด้วย ห้องนายกรัฐมนตรี (นายกรัฐมนตรีคนที่ 16) เป็นบันทึกประวัติศาสตร์ของประเทศ ที่เกี่ยวกับสภาพเศรษฐกิจ สังคมและการเมือง ในช่วงที่ พลเอก เปรม ติณสูลานนท์ ดํารงตําแหน่งนายกรัฐมนตรี (พ.ศ. 2523-2531) ห้องสู่วังวนการเมือง นําเสนอสถานการณ์การเมืองในช่วง พ.ศ. 2520-2523 ในขณะที่ พลเอก เปรม ติณสูลานนท์ ได้เข้าไปเกี่ยวข้องทางการเมือง และดํารงตําแหน่งในรัฐบาลขณะที่ดํารงตําแหน่งสูงสุดทางทหารด้วย ห้องสู่อีสาน และผู้บัญชาการทหารบก นําเสนอบันทึกประวัติศาสตร์ในช่วง พ.ศ. 2516-2523 เป็นช่วงที่ประเทศไทยประสบภัยคุกคามจากลัทธิคอมมิวนิสต์ ซึ่งพลเอก เปรม ติณสูลานนท์ ในขณะนั้นดํารงตําแหน่งแม่ทัพภาค 2 ห้องทหารม้า นําเสนอช่วงชีวิตการรับราชการในเหล่าม้าของ พลเอก เปรม ติณสูลานนท์ ภายหลังการไปศึกษาวิชาทหารที่โรงเรียนยานเกราะของกองทัพบกอเมริกา ที่ฟอร์ท นอกซ์ มลรัฐเคนตักกี (พ.ศ. 2496-2497) แล้วกลับมาเป็นอาจารย์ที่โรงเรียนยานเกราะ (เกียกกาย กรุงเทพฯ) และเป็นผู้บัญชาการศูนย์การทหารม้า (เมื่ออายุ 48 ปี) การเป็นแบบอย่างของผู้บังคับบัญชาที่ดี และการนําพาองค์กรให้เจริญก้าวหน้า
..................................